0561.xml
عمران خان کی طرف سے میڈیا کو دکھائے گئے کاغذ کا این اے 122کی رپورٹ سے کوئی تعلق نہیں، رپورٹ سربمہر ہے ،اسے ٹربیونل سے پہلے کوئی نہیں دیکھ سکتا ، فرانزک رپورٹ ایک ہفتے میں ٹربیونل کو جمع کرا دی جائے گی، عمران خان کو   ملاقات کی کوئی دعوت نہیں دی
اسلام آباد (آئی این پی) چیئرمین نادرا عثمان مبین نے کہا ہے کہ عمران خان کی طرف سے میڈیا کو دکھائے گئے کاغذ کا رپورٹ سے کوئی تعلق نہیں،این اے 122کی رپورٹ میں تاخیر کا تاثر درست نہیں، حتمی رپورٹ سربمہر ہے ،اسے ٹربیونل سے پہلے کوئی نہیں دیکھ سکتا ، فرانزک رپورٹ ایک ہفتے میں ٹربیونل کو جمع کرا دی جائے گی، ہم نے عمران خان کو ملاقات کی کوئی دعوت نہیں دی، میڈیا سے معلوم ہوا کہ عمران خان ہیڈکوارٹر زآ رہے ہیں۔ وہ بدھ کو وزیر داخلہ چوہدری نثار علی خان سے ملاقات کے بعد پریس کانفر نس سے خطاب کررہے تھے ۔وفاقی وزیر داخلہ چوہدری نثار علی خان سے ملاقات میں چیئرمین نادرا نے انہیں عمران خان سے ملاقات میں ہونے والی بات چیت اور میڈیا سے گفتگو میں عمران خان کی جانب سے دکھائے گئے کاغذات کے بارے میں آگاہ کیا۔ملاقات میں این اے 122میں انگوٹھوں کی تصدیق کے حوالے سے تبادلہ خیال کیا گیا اور چیئرمین نادرا نے عمران خان کی میڈیا سے متعلق گفتگو بارے بریفنگ دیتے ہوئے کہا کہ این اے 122سے متعلق رپورٹ پبلک ریکارڈ کا حصہ ہے اور ہم یہ رپورٹ الیکشن ٹربیونل کو جمع کرا چکے ہیں۔چوہدری نثار علی خان سے ملاقات کے بعد چیئرمین نادرا نے پریس کانفرنس کرتے ہوئے بتایا کہ عمران خان کو ہم نے ملاقات کی کوئی دعوت نہیں دی تھی ، ان کی نادرا ہیڈکوارٹر آنے کی اطلاع میڈیا سے ملی، یہاں آ کر عمران خان نے ہم سے حلقہ این اے 122کی فرانزک رپورٹ سے متعلق سوال پوچھا جس پر ہم نے انہیں بتایا کہ الیکشن ٹربیونل کی طرف سے ہمیں رپورٹ کی کوئی ڈیڈ لائن نہیں دی گئی،رپورٹ سربمہر ہے، ایک ہفتے کے اندر جمع کرا دی جائے گی۔عثمان مبین نے کہا کہ ہم ایس او پی کے تحت چلتے ہیں،نادرا قومی ادارہ ہے، اس پر دباﺅ نہ ڈالا جائے، ہم آزادانہ طور پر کام کر رہے ہیں، حکومت کی طرف سے ہم پر کوئی دباﺅ نہیں۔ انہوں نے کہا کہ عمران خان نے میرے جواب پر اطمینان کا اظہار کیا اور چلے گئے، اب ان کی طرف سے میڈیا پر دکھائے گئے کاغذ سے یہ تاثر دیا گیا ہے کہ یہ این اے 122 کی رپورٹ ہے جبکہ عمران خان کو کسی قسم کی رپورٹ نہیں دی گئی اور میڈیا کو عمران خان کی طرف سے دکھائے گئے کاغذات کا تعلق رپورٹ سے نہیں ہے، حتمی رپورٹ ٹربیونل سے پہلے کوئی نہیں دیکھ سکتا،فرانزک رپورٹ ایک ہفتے میں ٹربیونل کو جمع کرا دی جائے گی۔(اح
INP
07.05.15
0561p.xml
عمران خان کو کوئی رپورٹ نہیں دی،چےئرمین نادرا ٹربیونل کو حلقہ 122کے ریکارڈ وصولی کی رسید میڈیا کو دکھا دی ،عثمان مبین
اسلام آباد(نمائندہ ایکسریس)چےئر مین نادرا عثمان مبین نے کہا ہے کہ پی ٹی آئی کے سربراہ عمران خان کو این اے 122کے متعلق کوئی رپورٹ نہیں دی ،ہنگامی طور پر میڈیا سے گفتگو کرتے ہوئے عثمان مبین نے کہا کہ عمران خان انکے پاس آئے تھے اور انکا کہنا تھا کہ نادرا این اے 122کا ریکارڈ الیکشن ٹربیونل میں کیوں نہیں جمع کروا رہا جس پر انھیں بتایا گیا کہ انکے پاس مکمل ریکارڈ موجود ہے،ٹربیونل کی سماعت پر جمع کروایا جائیگا ۔جس کے بعد عمران خان نادرا کے کے دفتر سے باہر آئے تو انھوں نے نادرا کی این اے 122کے ریکارڈ کی وصولی کی الیکشن ٹربیونل کو جاری کردہ رسید میڈیا کے سامنے لہرائی جس سے تاثر ملتا ہے کہ شاید نادرا نے این اے 122 کی رپورٹ کا کچھ حصہ انھیں دیدیا ہے جوکہ بالکل غلط ہے۔
express
08.05.15